title: Regulamentul de punere în aplicare (UE) nr. 491/2011 al Comisiei din 19 mai 2011 de stabilire a prețurilor reprezentative în sectorul cărnii de pasăre și în cel al ouălor și pentru ovalbumină și de modificare a Regulamentului (CE) nr. 1484/95

text:
               20.5.2011

               RO

               Jurnalul Oficial al Uniunii Europene

               L 133/16

         REGULAMENTUL DE PUNERE ÎN APLICARE (UE) NR. 491/2011 AL COMISIEI
   din 19 mai 2011
   de stabilire a prețurilor reprezentative în sectorul cărnii de pasăre și în cel al ouălor și pentru ovalbumină și de modificare a Regulamentului (CE) nr. 1484/95
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143,
   având în vedere Regulamentul (CE) nr. 614/2009 al Consiliului din 7 iulie 2009 privind regimul comun de comercializare a ovalbuminei și lactalbuminei (2), în special articolul 3 alineatul (4),
   întrucât:

               (1)

               Regulamentul (CE) nr. 1484/95 al Comisiei (3) stabilește normele de aplicare a regimului privind aplicarea de taxe suplimentare la import și stabilește prețurile reprezentative în sectorul cărnii de pasăre și în cel al ouălor și pentru ovalbumină.

               (2)

               Din controlul regulat al datelor pe baza cărora se determină prețurile reprezentative pentru produsele din sectorul cărnii de pasăre și din cel al ouălor și pentru ovalbumină rezultă că este necesară modificarea prețurilor reprezentative pentru importurile anumitor produse ținând seama de variațiile prețurilor în funcție de origine. Prin urmare, este necesar ca prețurile reprezentative să fie publicate.

               (3)

               Ținând seama de situația pieței, este necesară aplicarea acestei modificări în cel mai scurt timp.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 mai 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 181, 14.7.2009, p. 8.

      (3)  JO L 145, 29.6.1995, p. 47.

      ANEXĂ
      la regulamentul Comisiei din 19 mai 2011 de stabilire a prețurilor reprezentative în sectorul cărnii de pasăre și în cel al ouălor și pentru ovalbumină și de modificare a Regulamentului (CE) nr. 1484/95

            „ANEXA I

                        Cod NC

                        Denumirea mărfurilor

                        Preț reprezentativ
                        (în EUR/100 kg)

                        Garanția menționată la articolul 3 alineatul (3)
                        (în EUR/100 kg)

                        Origine (1)

                        0207 12 10

                        Carcase de pui congelate, denumite «pui 70 %»

                        116,4

                        0

                        AR

                        0207 12 90

                        Carcase de pui congelate, denumite «pui 65 %»

                        139,9

                        0

                        BR

                        127,3

                        0

                        AR

                        0207 14 10

                        Bucăți dezosate, congelate de cocoși și de găini

                        212,3

                        26

                        BR

                        241,1

                        18

                        AR

                        322,3

                        0

                        CL

                        0207 27 10

                        Bucăți de curcan dezosate, congelate

                        336,4

                        0

                        BR

                        0408 11 80

                        Gălbenușuri de ou

                        348,6

                        0

                        AR

                        0408 91 80

                        Ouă uscate fără coajă

                        372,9

                        0

                        AR

                        1602 32 11

                        Preparate nefierte din cocoși sau găini

                        266,9

                        6

                        BR

                        3502 11 90

                        Ovalbumine uscate

                        602,6

                        0

                        AR

         (1)  Nomenclatura țărilor, astfel cum este stabilită de Regulamentul (CE) nr. 1833/2006 al Comisiei (JO L 354, 14.12.2006, p. 19). Codul «ZZ» reprezintă «alte origini».”


title: Regulamentul de punere în aplicare (UE) nr. 1049/2011 al Consiliului din 20 octombrie 2011 privind punerea în aplicare a articolului 11 alineatul (1) din Regulamentul (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

text:
               21.10.2011

               RO

               Jurnalul Oficial al Uniunii Europene

               L 276/2

         REGULAMENTUL DE PUNERE ÎN APLICARE (UE) NR. 1049/2011 AL CONSILIULUI
   din 20 octombrie 2011
   privind punerea în aplicare a articolului 11 alineatul (1) din Regulamentul (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 753/2011 al Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1), în special articolul 11 alineatul (1),
   întrucât:

               (1)

               La 1 august 2011, Consiliul a adoptat Regulamentul (UE) nr. 753/2011.

               (2)

               La 4 octombrie 2011, Comitetul Consiliului de Securitate al Organizației Națiunilor Unite, instituit în temeiul punctului 30 din Rezoluția Consiliului de Securitate 1988 (2011), a aprobat adăugarea a trei persoane pe lista persoanelor, grupurilor, întreprinderilor și entităților care fac obiectul măsurilor restrictive.

               (3)

               Anexa I la Regulamentul (UE) Nr. 753/2011 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Persoanele care figurează în lista din anexa la prezentul regulament se adaugă în lista din anexa I la Regulamentul (UE) nr. 753/2011.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 20 octombrie 2011.

            Pentru Consiliu

            Președintele

         M. SAWICKI

      (1)  JO L 199, 2.8.2011, p. 1.

      ANEXĂ

         LISTA PERSOANELOR MENȚIONATE LA ARTICOLUL 1

                  (1)

                  Faizullah Noorzai Akhtar Mohammed Mira Khan (alias: (a) Hajji Faizullah Khan Noorzai, (b) Haji Faizuulah Khan Norezai, (c) Haji Faizullah Khan, (d) Haji Fiazullah Khan, (e) Haji Faizullah Khan Noori, (f) Haji Faizullah Noor, (g) Haji Pazullah Noorzai, (h) Haji Mullah Faizullah).
                  Titlu: Haji. Adresa: Boghra Road, Miralzei Village, Chaman, provincia Baluchistan, Pakistan.
                  Data nașterii: (a) 1962, (b) 1961, (c) între 1968 și 1970.
                  Locul nașterii: (a) Lowy Kariz, Spin Boldak District, Provincia Kandahar, Afghanistan, (b) Kadanay, districtul Spin Boldak provincia Kandahar, Afganistan.
                  Naționalitatea: afgană.
                  Alte informații: (a) un marcant finanțator al talibanilor. (b) De la jumătatea anului 2009, a furnizat arme, muniții, explozivi și echipament medical luptătorilor talibani; a strâns fonduri pentru talibani și a asigurat antrenarea acestora în zona de frontieră dintre Afganistan și Pakistan. (c) Înainte a organizat și a finanțat operații talibane în provincia Kandahar, Afganistan. (d) Din 2010, a călătorit și a deținut afaceri în Dubai, Emiratele Arabe Unite și în Japonia. (e) Aparține tribului Nurzai, subtribului Miralzai. (f) Fratele lui Malik Noorzai. (g) Numele tatălui este Akhtar Mohammed (alias: Haji Mira Khan).
                  Data identificării de către ONU: 4.10.2011.
                  Informații suplimentare din rezumatul motivelor includerii pe listă comunicat de Comitetul de sancțiuni:
                  Faizullah Noorzai Akhtar Mohammed Mira Khan a fost un marcant finanțator al talibanilor; liderii talibani de rang înalt au investit fonduri împreună cu acesta. Acesta a colectat peste 100 000 USD pentru talibani de la finanțatori din zona Golfului, iar în 2009 a donat o parte din proprii bani. De asemenea, l-a sprijinit financiar pe un comandant taliban din provincia Kandahar și a furnizat fonduri pentru a sprijini antrenarea luptătorilor talibani și Al-Qaida, care urmau să organizeze atacuri împotriva Coaliției și a forțelor militare afgane. De la jumătatea anului 2005, Faizullah a organizat și a finanțat operații talibane în provincia Kandahar, Afganistan. În plus față de sprijinul financiar, Faizullah a facilitat în alte moduri antrenarea talibanilor și operațiile acestora. De la jumătatea anului 2009, Faizullah a furnizat arme, muniții, explozivi și echipament medical luptătorilor talibani din sudul Afganistanului. La mijlocul anului 2008, Faizullah a fost responsabil pentru găzduirea unor atentatori sinucigași cu bombe talibani și pentru mutarea acestora din Pakistan în Afganistan. Faizullah a furnizat, de asemenea, rachete antiaeriene talibanilor, a ajutat la mutarea unor luptători talibani pe teritoriul provinciei Helmand, Afganistan, a facilitat operațiunile sinucigașe cu bombă și a furnizat radiouri și vehicule membrilor talibani din Pakistan.
                  De la jumătatea anului 2009, Faizullah a asigurat funcționarea unei madrassa (școală religioasă) în zona de frontieră dintre Afganistan și Pakistan, unde au fost colectați zeci de mii de dolari pentru talibani. Sediul școlii religioase (madrassa) a lui Faizullah a fost utilizat pentru antrenarea luptătorilor talibani în construirea și utilizarea de dispozitive explozive de fabricație artizanală. De la sfârșitul anului 2007, madrassa lui Faizullah a fost utilizată pentru antrenarea luptătorilor Al-Qaida trimiși ulterior în provincia Kandahar, Afganistan.
                  În 2010, Faizullah a menținut birouri și, posibil, a deținut proprietăți, inclusiv hoteluri, în Dubai, Emiratele Arabe Unite. Faizullah a călătorit în mod regulat în Dubai și Japonia cu fratele său Malik Noorzai (TI.N.154.11), pentru a importa autovehicule, piese auto și îmbrăcăminte. De la începutul anului 2006, Faizullah a deținut afaceri în Dubai și Japonia.

                  (2)

                  Malik Noorzai (alias: (a) Hajji Malik Noorzai, (b) Hajji Malak Noorzai, (c) Haji Malek Noorzai, (d) Haji Maluk, (e) Haji Aminullah.
                  Titlu: Haji. Data nașterii: (a) 1957, (b) 1960.
                  Naționalitatea: afgană.
                  Alte informații: (a) finanțator al talibanilor. (b) deține afaceri în Japonia și călătorește frecvent în Dubai, Emiratele Arabe Unite și în Japonia. (c) Din 2009, a facilitat activitățile talibanilor, inclusiv prin recrutare și furnizare de sprijin logistic. (d) Se presupune că se află în zona de frontieră dintre Afganistan și Pakistan. (e) Aparține tribului Nurzai. (f) Fratele lui Faizullah Noorzai Akhtar Mohammed Mira Khan.
                  Data identificării de către ONU: 4.10.2011.
                  Informații suplimentare din rezumatul motivelor includerii pe listă comunicat de Comitetul de sancțiuni:
                  Malik Noorzai este un om de afaceri din Pakistan care a furnizat sprijin financiar talibanilor. Malik și fratele său, Faizullah Noorzai Akhtar Mohammed Mira Khan (TI.M.153.11), au investit milioane de dolari în diferite afaceri pentru talibani. La sfârșitul anului 2008, reprezentanți ai talibanilor l-au abordat pe Malik în calitate de om de afaceri cu care să investească fonduri ale talibanilor. Cel puțin din 2005, Malik a contribuit de asemenea, cu titlu personal, cu zeci de mii de dolari și le-a distribuit talibanilor sute de mii de dolari, o parte dintre aceștia fiind colectați de la finanțatori din zona Golfului și din Pakistan, iar o parte fiind banii lui Malik. Malik gestiona de asemenea un cont hawala în Pakistan, care primea zeci de mii de dolari transferați din zona Golfului la fiecare câteva luni, pentru sprijinirea activităților talibanilor. Malik a facilitat de asemenea activitățile talibanilor. Din 2009, Malik a activat timp de 16 ani în calitate de responsabil principal al unei madrassa (școală religioasă), în zona de frontieră dintre Afganistan și Pakistan, școală utilizată de talibani pentru a îi îndoctrina și antrena pe recruți. Printre altele, Malik a furnizat fondurile care au sprijinit madrassa. Malik, împreună cu fratele său, a jucat de asemenea un rol important în stocarea vehiculelor care urmau să fie utilizate în operațiuni sinucigașe cu bombă ale talibanilor și a ajutat la mutarea unor luptători talibani pe teritoriul provinciei Helmand, Afganistan. Malik deține afaceri în Japonia și vizitează frecvent Dubaiul și Japonia, în scop de afaceri. Încă din 2005, Malik a deținut o afacere de import de vehicule în Afganistan, care a importat vehicule din Dubai și Japonia. Acesta a importat autovehicule, piese auto și îmbrăcăminte din Dubai și Japonia pentru afacerea lui, în care au investit doi comandanți talibani. La mijlocul anului 2010, Malik și fratele său au asigurat eliberarea a sute de containere de marfă, despre care se presupune că valorau milioane de dolari, containere pe care autoritățile din Pakistan le capturaseră mai devreme în cursul aceluiași an, deoarece credeau că destinatarii au o legătură cu terorismul.

                  (3)

                  Abdul Aziz Abbasin (alias: Abdul Aziz Mahsud)
                  Data nașterii: 1969.
                  Locul nașterii: satul Sheykhan, zona Pirkowti, districtul Orgun, provincia Paktika, Afganistan.
                  Alte informații: Comandant important în rețeaua Haqqani, în subordinea lui Sirajuddin Jallaloudine Haqqani (TI.H.144.07.). Guvernatorul taliban din umbră al districtului Orgun, provincia Paktika, Afganistan, de la începutul anului 2010. A asigurat funcționarea unei tabere de antrenament pentru luptătorii care nu sunt afgani în provincia Paktika. A fost implicat în transportul de arme în Afganistan.
                  Data identificării de către ONU: 04.10.2011.
                  Informații suplimentare din rezumatul motivelor includerii pe listă comunicat de Comitetul de sancțiuni:
                  Abdul Aziz Abbasin este un comandant important în rețeaua Haqqani, un grup de militanți afiliat talibanilor, care acționează din estul Afganistanului și agenția pentru zona nordică a regiunii Waziristan în zonele tribale administrate la nivel federal din Pakistan. De la începutul anului 2010, Abbasin a primit ordine de la Sirajuddin Haqqani (TI.H.144.07) și a fost numit de acesta pentru a activa în calitate de guvernator taliban din umbră al districtului Orgun, provincia Paktika, Afganistan. Abbasin comandă un grup de luptători talibani și a contribuit la asigurarea funcționării unei tabere de antrenament a luptătorilor străini din provincia Paktika. Abbasin a fost implicat, de asemenea, în crearea de ambuscade în care au fost implicate vehicule care aprovizionau forțele guvernului afgan și în transportul de arme către Afganistan.


title: Regulamentul de punere în aplicare (UE) nr. 1156/2013 al Comisiei din 14 noiembrie 2013 privind clasificarea anumitor mărfuri în Nomenclatura combinată

text:
               16.11.2013

               RO

               Jurnalul Oficial al Uniunii Europene

               L 306/8

         REGULAMENTUL DE PUNERE ÎN APLICARE (UE) NR. 1156/2013 AL COMISIEI
   din 14 noiembrie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a)
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana1 a tabelului din anexă trebuie clasificate la codurile NC indicate în coloana2, pe baza motivelor care figurează în coloana3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului Vamal.

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pe o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 noiembrie 2013.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un televizor color incomplet de tip LCD (cu ecran cu cristale lichide, fără așa-numitul „tuner”, cu o diagonală a ecranului de aproximativ 81 cm (32 inchi) și cu dimensiuni (fără suport) de aproximativ 75 × 44 × 5 cm cu:

                              —

                              o rezoluție nativă de 1 920 × 1 080 pixeli,

                              —

                              un format al imaginii de 16:9,

                              —

                              o distanță între pixeli de 0,369 mm,

                              —

                              două difuzoare de 10 W,

                              —

                              butoane de pornire/oprire și control, inclusiv un buton de trecere de la un canal la altul,

                              —

                              o fantă pentru încorporarea unui așa-numit „tuner” sub forma unui modul care cuprinde circuite de radiofrecvență (bloc de FR), circuite de frecvență intermediară (bloc de FI) și circuite de demodulare (bloc de DEM). După încorporarea tuner-ului, aparatul poate primi semnale digitale de televiziune.

                        Aparatul este echipat cu următoarele interfețe video:

                              —

                              două porturi HDMI,

                              —

                              un port video-compozit,

                              —

                              un port video-component,

                        Aparatul este, de asemenea, echipat cu un decodor MPEG pentru decomprimarea semnalelor video digitale și cu elemente electronice pentru controlul selectării și memorării canalelor.
                  Acesta este dotat cu un suport fix fără mecanism de înclinare și pivotare și cu o telecomandă.

                  8528 72 40

                  Clasificarea este stabilită în conformitate cu dispozițiile cuprinse în regulile generale 1, 2 (a) și 6 de interpretare a Nomenclaturii Combinate, precum și cu textele codurilor NC 8528, 8528 72 și 8528 72 40.
                  Având în vedere caracteristicile sale obiective, și anume fanta pentru introducerea unui așa-numit „tuner”, prezența unui decodor MPEG și a unor elemente electronice pentru controlul selectării și memorării canalelor, aparatul prezintă caracteristicile esențiale ale unui aparat de recepție pentru televiziune complet. În consecință, clasificarea ca monitor la subpozițiile 8528 51 sau 8528 59 este exclusă.
                  Prin urmare, aparatul trebuie clasificat la codul NC 8528 72 40 ca aparat de recepție pentru televiziune, cu ecran pe bază de cristale lichide (LCD).


title: Regulamentul de punere în aplicare (UE) nr. 1247/2013 al Comisiei din 28 noiembrie 2013 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Jamón de Trevélez (IGP)]

text:
               4.12.2013

               RO

               Jurnalul Oficial al Uniunii Europene

               L 323/20

         REGULAMENTUL DE PUNERE ÎN APLICARE (UE) NR. 1247/2013 AL COMISIEI
   din 28 noiembrie 2013
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Jamón de Trevélez (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al indicației geografice protejate „Jamón de Trevélez”, înregistrată în temeiul Regulamentului (CE) nr. 1855/2005 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 297, 15.11.2005, p. 5.

      (3)  JO C 179, 25.6.2013, p. 40.

      ANEXĂ
      Produse agricole destinate consumului uman enumerate în anexa I la tratat:

         Clasa 1.2.   Produse din carne (fierte, sărate, afumate etc.)

      SPANIA
      Jamón de Trevélez (IGP)